
САОПШТЕЊЕ 13.07.2026.
(дрога, притвор и хапшење)

По одобрењу јавног тужиоца полиција је дана 10.07.2026. године одредила задржавање осумњиченом А.А. (1973.год) из Приштине, у трајању до 48 сати ради саслушања, због основане сумње да је извршио кривична дела Неовлашћена производња и стављање у промет опојних дрога из чл. 246 ст. 1 и Омогућавање уживања опојних дрога из чл. 247 ст. 1 Кривичног законика, док је дана 12.07.2026. године ухапшена Т.Б. (2007.год) из Зрењанина због кривичног дела Неовлашћено држање опојних дрога из чл. 246а ст. 1 Кривичног законика. До истека законског рока за задржавање, осумњичени А.А. (1973.год) доведен је и саслушан пред јавним тужиоцем у ВЈТ у Зрењанину. Наредбом о спровођењу истраге осумњиченом се ставља на терет постојање основане сумње да је током 2026. године неовлашћено држао ради продаје и продавао опојну дрогу другим лицима, тако што је осумњиченој Т.Б (2007.год) у више наврата продавао мање количине опојне дроге канабис (марихуана), као и лицу Т.М. у кратком временском периоду у десет наврата продавао канабис по цени од 1.000,00 динара за један грам, док је у својој кући држао 16 пакетића канабиса у алуфолији и дробилицу у којој се такође налазио канабис, те је дана 10.07.2026. године другим лицима давао у својој кући да уживају опојну дрогу канабис. Наредбом о спровођењу истраге обухваћена је и осумњичена Т.Б. (2007.) због основане сумње да је дана 07.07.2026. године неовлашћено држала у мањој количини за сопствену употребу канабис коју је претходно купила од А.А. (1973.год), те је иста такође саслушана пред јавним тужиоцем. Дана 12.07.2026. године, након саслушања осумњиченог А.А. (1973.год) судији за претходни поступак Вишег суда у Зрењанину поднет је предлог да се према осумњиченом одреди притвор због постојања околности да ће ометати поступaк утицајем на сведоке које је у истрази потребно испитати, као и да ће у кратком временском периоду поновити кривично дело, те је осумњиченом одређен притвор до 30 дана. 

